[{"text_idx": "#000000", "text": "\"Fel gw\u0302r a gwraig\" a \"The Odd Couple\" yw disgrifiadau'r comedi\u0308wr Dilwyn Morgan a'r actor John Pierce Jones o'u perthynas gyda'i gilydd wrth i'r ddau gychwyn ar fordaith arall mewn cyfres newydd o Codi Hwyl."}, {"text_idx": "#000001", "text": "Y tro yma maen nhw'n hwylio ar hyd arfordir gorllewin Iwerddon ac mae ganddyn nhw gwch newydd moethus. Hon yw eu pumed cyfres ac maen nhw'n paratoi ar gyfer taith arall i Lydaw yn 2016."}, {"text_idx": "#000002", "text": "Bu Cymru Fyw yn holi'r ddau ar waha\u0302n i weld pa mor dymhestlog mae hi'n gallu mynd ar y cwch:"}, {"text_idx": "#000003", "text": "P'run ydi'r daith orau ydych chi wedi ei gwneud mewn cwch efo'ch gilydd?"}, {"text_idx": "#000005", "text": "John: Yr un ora', dim dwywaith amdani, er nad ydan ni'n gweld fawr ddim arni ar y gyfres yma, ydy mynd o Roundstone ar benrhyn Connemara yn o\u0302l i Gaerdydd ar o\u0302l gorffan y gyfres yma."}, {"text_idx": "#000013", "text": "O ran yr hwylio ac ar y mo\u0302r - fi faswn i'n feddwl. Be ma' John 'di ddeud?"}, {"text_idx": "#000019", "text": "Wrth gwrs actor ydi John, ac er bod ni 'di byw efo'n gilydd mwy nag ambell i gwpl priod erbyn hyn siw\u0302r braidd, fedrai ddim dweud weithie lle mae'r ffin rhwng actio a'r John Pierce Jones go iawn."}, {"text_idx": "#000020", "text": "Disgrifiad o\u2019r llun, Dilwyn wrth y llyw wrth i John ymlacio!"}, {"text_idx": "#000021", "text": "Pa rinweddau mae'r ddau ohonoch yn eu cyfrannu i'ch teithiau?"}, {"text_idx": "#000022", "text": "Dilwyn: Dwi'n gwneud yr hwylio, dwi'n gwneud y bwyd, dwi'n gwneud y coffi, dwi'n gwneud y glanhau, ac mae John yn... be mae o'n 'neud dwch?"}, {"text_idx": "#000024", "text": "John: Dwi'm ym gwbod fod gen i fawr a deud y gwir - heblaw dod a\u0302'r cwch. A bwyd."}, {"text_idx": "#000028", "text": "Mae rhywbeth syml ar y mo\u0302r, hyd yn oed paned o de, yn well oherwydd mae o'n fwy o drafferth i'w wneud. Mae panad wedi ei gneud mewn storm yn blasu'n arbennig."}, {"text_idx": "#000032", "text": "Be sy'n gwneud i rywun wirioni ar hwylio?"}, {"text_idx": "#000033", "text": "Dilwyn: I mi, be sy'n dda am hwylio ydy bod lot o broblemau yn cael eu lluchio atoch chi, boed yn dywydd, rhywbeth yn torri, John isio bwyd, John yn sa\u0302l..."}, {"text_idx": "#000034", "text": "Y ffaith eich bod yn gorfod dygymod a\u0302'r problemau hynny a dod allan pen arall. Dyna dwi'n ei fwynhau am hwylio. Y teimlad o wynebu gwahanol bethau wrth fynd o A i B a'r pleser o gyrraedd pen y daith a'r teimlad o gyflawni rhywbeth."}, {"text_idx": "#000035", "text": "John: Be dwi'n fwynhau fwy na dim ydy plotio cwrs a gofalu lle mae'r llanw ac yn y blaen."}]